CELEX: 62013CN0270
Language: et
Date: 2013-05-17 00:00:00
Title: Kohtuasi C-270/13: Eelotsusetaotlus, mille on esitanud Consiglio di Stato (Itaalia) 17. mail 2013 — Iraklis Haralambidis versus Calogero Casilli

20.7.2013   
            
            
               ET
            
            
               Euroopa Liidu Teataja
            
            
               C 207/30
            
         Eelotsusetaotlus, mille on esitanud Consiglio di Stato (Itaalia) 17. mail 2013 — Iraklis Haralambidis versus Calogero Casilli
   (Kohtuasi C-270/13)
   2013/C 207/51
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Apellant: Iraklis Haralambidis
   
      Vastustaja: Calogero Casilli
   
      Eelotsuse küsimused
   
   
               1.
            
            
               Arvestades, et kõnealusel juhul (– kus teise Euroopa Liidu liikmesriigi kodanik on määratud ühe sadamaameti, st avalik-õigusliku isikuna käsitatava juriidilise isiku esimeheks –) on ELTL artikli 45 lõikes 4 sätestatud erand nähtavasti asjakohatu, kuna see puudutab (…) avalikku teenistust (millega käesoleval juhul (…) ei ole tegemist), ja et sadamaameti esimehele usaldatud ametikohustuste täitmist saab siiski käsitada kui „tööd” selle laias tähenduses (…), kas siis säte, mis lubab neid kohustusi täita ainult Itaalia kodanikel, kujutab endast kodakondsuse alusel diskrimineerimist, mis on sellesama artikliga 45 keelatud, või mitte?
            
         
               2.
            
            
               Kas see, kui ühe Itaalia sadamaameti esimehe ametikohustusi täidab teise Euroopa Liidu liikmesriigi kodanik, võib — teise võimalusena — kuuluda ELTL artiklis 49 jj sätestatud asutamisvabaduse alla ning kas see, et isikul, kes ei ole Itaalia kodanik, on keelatud neid ametikohustusi täita, kujutab endast sel juhul kodakondsuse alusel diskrimineerimist või mitte, või kas seda asjaolu võib pidada ELTL artikliga 51 välistatuks?
            
         
               3.
            
            
               Kas see, kui ühe Itaalia sadamaameti esimehe ametikohustusi täidab teise Euroopa Liidu liikmesriigi kodanik, võib — järgmise võimalusena — olla „teenuse” osutamine direktiivi 2006/123/EÜ (1) tähenduses ja kas selle direktiivi kohaldamise välistatus sadamateenuste suhtes puutub ka käesoleval juhul asjasse või mitte ning — kui see nii ei ole — kas nende ametikohustuste täitmise keeld liikmesriigi õiguses on diskrimineerimine kodakondsuse alusel või mitte?
            
         
               4.
            
            
               Viimase võimalusena (…): kas juhul, kui leitakse, et selle suhtes, kui ühe Itaalia sadamaameti esimehe ametikohustusi täidab teise Euroopa Liidu liikmesriigi kodanik, ei saa eespool viidatud sätteid kohaldada, võib selliste ametikohustuste täitmist — siiski — käsitada Euroopa Liidu põhiõiguste harta artikli 15 kohaselt üldisemalt õigusena, mida hõlmab ühenduse kodaniku õigus „töötada, teostada asutamisõigust ning pakkuda teenuseid kõikides liikmesriikides”, ka hoolimata konkreetsetest „valdkondlikest” õigusnormidest, mis on sätestatud ELTL artiklites 45 ja 49 jj ja direktiivis 2006/123/EÜ teenuste kohta siseturul, ja kas seega on liikmesriigi õiguses kehtestatud keeld neid ametikohustusi täita vastuolus — või mitte — kodakondsuse alusel diskrimineerimise keeluga, mis on sama üldine ja sätestatud eespool viidatud Euroopa Liidu põhiõiguste harta artikli 21 lõikes 2?
            
         
      (1)  Euroopa Parlamendi ja nõukogu 12. detsembri 2006. aasta direktiiv 2006/123/EÜ teenuste kohta siseturu (ELT L 376, lk 36).